‎ลำแสงที่ไม่สิ้นสุด
‎เกลียวคลื่นที่ไม่สิ้นสุด
‎ฉันลืมว่าตัวเองเป็นใคร ‎ก่อนที่ฉันขึ้นกระดานโต้คลื่นครั้งแรก
‎คนคนนั้นถูกกระแสน้ำพัดพาไป
‎ตอนคุณออกไปโต้คลื่น ในหัวคุณว่างเปล่า
‎มีอิสระที่จะปลดปล่อยให้คลื่นพัดพาคุณไปสู่สิ่งต่อไป
‎มีอิสระที่จะเป็นตัวเองคุณเองที่สมบูรณ์แบบ
‎เพื่อหาคลื่นที่สมบูรณ์แบบที่ว่านั้น
‎ถูกโอบล้อมด้วยแผ่นน้ำ มีท้องทะเลโอบอุ้ม
‎นั่นคือบ้านในความคิดฉัน
‎เมื่อคุณออกมาสู่อีกฝั่งของเกลียวคลื่น
‎คุณก็เป็นคนใหม่
‎คุณเป็นคุณคนใหม่
‎มะพร้าวดูหวานหอมยิ่งขึ้นในแดดจ้า
‎(แครอล โคห์ลใน…)
‎(เพลงขับกล่อมน้ำทะเล ‎การผจญภัยโต้คลื่น)
‎มนุษย์โต้คลื่นในคาปาลีมาตั้งแต่ยุคกลาง
‎บาบาลูแอนน์ ดอตตี้ ซีพีกับฉัน ‎เดินทางมาเมื่อสัปดาห์ก่อน
‎ในคาปาลี คลื่นทะเลมหึมา ‎สุดจัดพอกับนิสัยของเรา
‎แนวปะการังเปิดโล่งทำให้เกิดคลื่นสูง ‎พัดกระแทกฝั่งอย่างสม่ำเสมอ
‎ดีงามจริงๆ
‎บางคนมองว่าการโต้คลื่นเป็นกีฬา
‎และท่วงท่าการโต้คลื่นของบาบาลูแอนน์ ‎ใกล้เคียงศิลปะเสียมากกว่า
‎เธอเป็นนักโต้คลื่นที่สุดยอดจริงๆ
‎จะเท้าข้างไหนอยู่ข้างหน้า เธอก็ยืนโต้ได้สบาย ‎ไม่ว่าจะขวาหรือซ้ายก็ได้หมด
‎มีนักโต้คลื่นไม่กี่คนหรอกนะที่ทำได้
‎มีไม่กี่คนที่ทำได้เป๊ะ ‎ตอนถอนตัวจากคลื่นกลางอากาศ
‎สุภาพบุรุษและสุภาพสตรี นี่คือบาบาลูแอนน์
‎ดอตตี้โต้คลื่นมาได้ไม่นาน แต่เธอสนุกกับมันจริงๆ
‎เธอเพิ่งหย่าร้างเมื่อไม่นานนี้ด้วย
‎หลังจากกลับบ้านจากที่ทำงาน
‎และพบว่าสามีเธออยู่บนเตียงกับทันตานามัย
‎ตอนนี้เธอเลยมีทะเลเป็นคู่รัก
‎ขี่เกลียวคลื่นแบบปล่อยจอยไร้ความหวาดหวั่น ‎บนกระดานโต้ชื่อเล่น "ซูซี่"
‎ทักทายกล้องหน่อยสิ ดอตตี้
‎ซีพีย่อมาจากโครินเธีย พานาโทปูลอส ‎เธอเป็นนักโต้คลื่นยอดฝีมือ
‎เธอตาบอดข้างหนึ่ง ไร้การรับรู้ความใกล้ไกล
‎แต่นั่นไม่ได้ดูเหมือนจะทำให้เธอช้าลง
‎คุณไม่ต้องใช้ดวงตาสองข้างเพื่อประจักษ์ว่า ‎เธอฝีมือขั้นเทพแค่ไหน
‎ดูที่เธอโต้คลื่นสิ
‎ตอนที่เธอไม่ได้อยู่บนกระดานโต้ ‎คอยคุมคลื่นบ้าคลั่งจนอยู่หมัด
‎ซีพีก็เขียนหนังสือ
‎นิยายผจญภัยเกี่ยวกับสี่สาวนักโต้คลื่น ‎ที่ใช้เวลาว่างไขปริศนาสารพัด
‎ไม่แน่ใจว่าเธอจะเขียนเสร็จเมื่อไหร่ ‎แต่ฉันชอบการที่นิยายสักเรื่องจะเริ่มเรื่อง
‎นักร้องโอเปร่าถูกพบในร่องน้ำตื้น ‎โดยมีดาวกระจายปักหลังเธออยู่
‎อ่านริมชายหาดสนุกแน่ๆ มั่นใจได้เลย
‎เรามารวมตัวกันที่ชายฝั่งคาปาลี
‎ยี่สิบกิโลเมตรจากหมู่เกาะรูปสตรอว์เบอร์รี ‎ของโคโน่เพื่อความสนุกและแสงแดดหนึ่งสัปดาห์
‎หลังจากนั้นเราก็วางแผน ‎จะแยกย้ายกันไปตามทางของเราแต่ละคน
‎บาบา ลู แอนน์กำลังมุ่งหน้าไปซีแอตเทิล
‎ไม่ใช่เพื่อไปโต้คลื่นเล็กๆ ที่อัลไคพอยต์
‎แต่เพื่อไปร่อนตัวกลางอากาศที่สเปซนีดเดิล
‎ดอตตี้กับซูซี่กระดานโต้ของเธอมุ่งหน้าสู่ญี่ปุ่น
‎ซีพีขอกลับไปอุทิศเวลาของเธอ
‎ให้กับการแต่งเรื่องราวหักมุมแสนชาญฉลาด ‎สำหรับปริศนาฆาตกรรมของเธอ
‎สำหรับฉัน ฉันจะไล่ตามดวงอาทิตย์ไปทั่วโลก
‎เพื่อค้นหาคลื่นที่ใหญ่ที่สุด คนที่เป็นมิตรที่สุด
‎ตลอดจนค้นพบตัวเองระหว่างทาง
‎ขณะที่ฉันโดดลงน้ำเพื่อเล่นโต้คลื่นก่อน
‎หัวใจและจิตวิญญาณทั้งหมด
‎แค่กระดานของฉันและขี้ผึ้งเคลือบหนาเตอะ
‎ถูกต้องดีงาม
‎การจัดกระเป๋าเพื่อการเดินทางแบบนี้สำคัญมาก
‎คุณต้องฉลาดคิดและจัดกระเป๋าโดยมีเป้าหมาย
‎และสำหรับฉัน นั่นหมายถึงขี้ผึ้งกระดานโต้คลื่น
‎ชุดว่ายน้ำ ดอกเบญจมาศหนึ่งดอก
‎ผ้าขนหนูสามผืน สร้อยหอยเบี้ยนำโชคของฉัน
‎ครีมกันแดด เอสพีเอฟ 150
‎กล้องใช้แล้วทิ้งสองตัว ‎หนังสือคำวลีภาษาอังกฤษ-เมารี
‎นิยายรักน้ำเน่าไว้อ่านริมหาด ‎"รักล้นอุรา" โดยอลิซ ที. ทาวน์เซนด์
‎รูปถ่ายของเจ้าตำนานโต้คลื่น ‎เคธี โคห์เนอร์-ซัคเกอร์แมน
‎ธูปเจ็ดดอก
‎ปืนพลุ แว่นกันแดด
‎รูปสลักปริศนา มีดสปาร์ตา
‎และความเต็มใจที่จะสละทุกอย่างทิ้ง ‎และยอมรับในที่ที่ชีวิตจะพาคุณไป
‎ขอโทษค่ะ คุณผู้หญิง ‎กระเป๋าเดินทางของคุณไปอยู่ในลอนดอน
‎(ฮาวาย)
‎(กาโบซันลูกัส)
‎ไม่มีอะไรเหมือนสายลมเย็นหลังบินมาสามชั่วโมง
‎ไม่มีอะไรเย็นชื่นใจ ‎ไปกว่าสายน้ำงามบริสุทธิ์แห่งทะเลคอร์เตซ
‎ฉันเริ่มค้นหาคลื่นสุดสมบูรณ์แบบที่นี่ ‎ที่กาโบซันลูกัส
‎ครั้งหนึ่งมันเคยเป็นเมืองเงียบเหงา ‎ที่มีนักโต้คลื่นพเนจรมาเยี่ยมเยือนเพียงไม่กี่คน
‎กาโบซันลูกัสกลายเป็น ‎จุดหมายปลายทางนักท่องเที่ยวที่ต้องมาเห็นกับตา
‎ขึ้นชื่อเรื่องแสงสียามค่ำคืนที่สนุกสุดเหวี่ยง
‎ปัจจุบันนักท่องเที่ยวเดินทางมาปาร์ตี้ ‎ที่ร้านเซนยอร์ชิชิส์
‎หรือร้านดรังเคนเมอร์เมด นี่แค่ตัวอย่างไม่กี่ร้าน
‎แต่ฉันไม่ได้มาที่นี่ ‎เพื่อมาร์การิต้าแก้วยักษ์เท่าโหลปลาทอง
‎หรือการประกวดเสื้อยืดเปียก
‎ฉันมาที่นี่เพื่อโต้คลื่น
‎แหล่มเลย
‎มีนักเที่ยววันหยุดฤดูใบไม้ผลิที่มาปล่อยใจมากมาย
‎บรรดาคนหนุ่มสาวที่ไม่เคยค้นพบทางกลับบ้าน
‎นักเที่ยวสำมะเลเทเมาที่ปฏิเสธที่จะเติบโต
‎ทุกคนล้วนเต้นระบำบนริมฝั่งหาดทราย
‎ดื่มน้ำจากน้ำพุในตำนานปรัมปรา
‎น้ำอมฤตทรงพลังที่จะคืนความหนุ่มสาว ‎และทำให้พวกเขาเยาว์วัยตลอดกาล
‎เวลาที่คุณได้อยู่กลางมหาสมุทร
‎คุณมักจะตกอยู่ในห้วงแห่งความเยาว์ของคุณ
‎ลำแสงที่ไม่สิ้นสุด
‎เกลียวคลื่นที่ไม่สิ้นสุด
‎วัยหนุ่มสาวที่ไม่สิ้นสุด
‎โดยรวมแล้ว ‎กาโบซันลูกัสมอบประสบการณ์โต้คลื่นที่ยอดเยี่ยม
‎แต่ถ้าฉันจะค้นหาคลื่นที่สมบูรณ์แบบ
‎ฉันต้องตั้งใจหามากขึ้น ‎และไปยังจุดที่ยังไม่มีนักท่องเที่ยวไปถึง
‎เฮ่ คนสวย พอคุณเล่นเสร็จ ‎เราไปหาอะไรดื่มกันดีไหม
‎ไว้โอกาสหน้าดีกว่า
‎เนียนซะไม่มี
‎หุบปากน่า ฉันไม่ได้ยินนายพูดอะไรสักคำ
‎(ตะลอนโต้คลื่น)
‎(อ่าวทัสแมน)
‎(เกาะแฮตเทราส)
‎(สถานที่ไม่ทราบชื่อ ‎สามเหลี่ยมเบอร์มิวดา)
‎(เกาะอีสเตอร์)
‎(หาดบันจี้)
‎การค้นหาคลื่นที่สมบูรณ์แบบของฉัน ‎ยังคงดำเนินต่อไปที่นี่
‎ศูนย์กลางแห่งโลกการโต้คลื่น มาเวอริคส์
‎ด้วยคลื่นที่สูงกว่า 18 เมตร
‎มันกลายเป็นสถานที่ทดลองฝีมือ ‎ให้นักโต้คลื่นยักษ์ทุกคน
‎ดังนั้นก่อนที่ฉันจะพายออกไป ‎ฉันรู้ว่าฉันต้องเตรียมพร้อม
‎ฉันนั่งสมาธิวันละสี่ครั้ง
‎มากกว่าปกติสองครั้ง
‎ฉันจินตนาการว่าเป็นหมาป่า ‎ส่วนเกลียวคลื่นเป็นลูกกวาง
‎ฉันจินตนาการว่าเป็นหมี ‎ส่วนเกลียวคลื่นเป็นปลาแซลมอนที่ว่ายผ่าน
‎และฉันกำลังมองมันจากชายฝั่ง ‎แนวหน้าผา ตอนกลางดึก
‎เฝ้ามองมันอยู่เสมอ ดื่มด่ำมัน เรียนรู้จากมัน
‎ก่อนที่ฉันจะรู้ตัว ฉันก็พร้อมแล้ว
‎ฉันเลือกที่จะโต้คลื่นยักษ์แสนร้ายกาจ ‎กับเพื่อนซี้ของฉัน นาเดีย
‎เธอเคยเป็นพยาบาลในซาราเยโว
‎แล้วก็เป็นแม่ชีในแคปพาโดเชีย
‎ตอนนี้เธอโต้คลื่นยักษ์
‎ฉันคงโกหกถ้าบอกว่าฉันไม่ประหม่า
‎คลื่นแบบนี้ทำให้คุณนึกได้ว่าคุณตัวเล็กลีบแค่ไหน
‎เป็นเพียงเม็ดทรายในห้วงมหาสมุทร
‎เมล็ดข้าวในอุ้งพระหัตถ์เปี่ยมรักของพระเจ้า
‎ในที่สุดฉันก็ได้โต้ตะลุยเกลียวคลื่นสูง 15 เมตร ‎และพร้อมทะยานสู่สิ่งที่นาเดียตั้งใจจะไปถึง
‎ช่างเป็นความรู้สึกแสนน่าทึ่ง การได้โต้คลื่นนั้น
‎มันคือพลังอำนาจอันบริสุทธิ์
‎ความแข็งแกร่งอันบริสุทธิ์
‎ชั่วขณะหนึ่ง ฉันคิดว่าฉันค้นพบมันแล้ว
‎คลื่นที่ฉันเฝ้าตามหา
‎แต่เมื่อมันจบลง ฉันรู้ว่าฉันยังไม่พบมันจริงๆ
‎นี่คือคลื่นที่สมบูรณ์แบบของนาเดีย ไม่ใช่ของฉัน
‎การค้นหายังดำเนินต่อไป
‎ในทัสคานี ฉันตัดสินใจจะไม่โต้คลื่นใดๆ เลย
‎ไม่ ฉันมาที่นี่ด้วยเหตุผลอื่น
‎มาเยี่ยมเยียนถ่านไฟเก่า
‎แองเจโล อัลโฟลินี
‎มันชัดเจนในทันทีว่าเวลาที่ห่างกัน ‎ไม่ได้ลดสายสัมพันธ์ของเราให้น้อยลง
‎เราท่องเที่ยวไปทั่วชนบท ‎ถกเถียงการเมือง พูดคุยเรื่องปรัชญา
‎และโต้แย้งกันสารพัดหัวข้อ ‎นับตั้งแต่ความรัก ชีวิต
‎และข้อสังเกตของเราเกี่ยวกับภาพยนตร์อิตาลี
‎เราคุยกันเรื่องไวน์
‎และข้อดีงามขององุ่นที่บีบใส่ในถังไม้เก่า
‎เราทำรีกาโตนีกับชีสมอซซาเรลล่าสด
‎และกินรีซอตโตที่อร่อยที่สุดเท่าที่ฉันเคยลิ้มลองมา
‎แต่การมาเยือนอันแสนรวดเร็วของฉัน
‎ก็มีอันต้องจบลง
‎พระอาทิตย์ขึ้นแล้ว และฉันต้องขอตัวกลับ
‎กลับไปเดินทางต่อเพื่อค้นหาคลื่นที่สมบูรณ์แบบ
‎ลาก่อน ที่รักของฉัน
‎(ตะลอนโต้คลื่น)
‎ในทะเลสาบมิชิแกน ‎เราฉี่ใส่ชุดดำน้ำเพื่อให้ร่างกายอบอุ่น
‎ขณะเดียวกันในประเทศไทย คลื่นช่างแสนสั้น
‎แต่ฉันเจอของที่ระลึกที่คงอยู่ไปตลอดชีวิต
‎สรุปแล้วเป็นสัปดาห์ที่ดี
‎แต่ก็ยังมีบางสิ่งที่รู้สึกชอบกล
‎ฉันกลายเป็นคนหลงทาง
‎ยิ่งฉันเดินทางมากเท่าไหร่ ‎ฉันก็ยิ่งรู้สึกว่ามันเลยเถิดไปเรื่อยๆ
‎คลื่นที่สมบูรณ์แบบมีอยู่จริงไหมนะ
‎ที่ชายฝั่งคิโลคิโล ‎ฉันอธิบายปัญหาขุ่นข้องใจให้อัลลีอีฟัง
‎นักโต้คลื่นท้องถิ่นผู้เชื่อว่ากุญแจที่แท้จริง ‎สู่การค้นพบคลื่นที่สมบูรณ์แบบ
‎อยู่ที่วัตถุที่ออกฤทธิ์ต่อจิตประสาท
‎พวกเขาเรียกมันว่า "เกสธานี"
‎ทีแรกมันเป็นดอกไม้ที่เติบโตบนเปลือกต้นโกงกาง
‎ที่ต่อมาถูกค้างคาวกินเข้าไป
‎แล้วถูกขับถ่ายและถูกขูดออกมาจากผนังถ้ำ
‎ก่อนที่สุดท้ายจะถูกเสิร์ฟมาในชา
‎นี่เป็นคำตอบที่ฉันกำลังตามหาอยู่ไหมนะ
‎คืนนั้น อัลลีอีพาฉันล่องไปตามริมฝั่งแม่น้ำซานาปู
‎เพื่อพบกับผู้เฒ่าที่รู้จักในชื่อ "วาลีลี"
‎เชื่อกันว่าวาลีลีมีอายุมากกว่า 100 ปี
‎และชี้ทางสว่างให้นักท่องเที่ยวหัวรั้นหลายคน
‎ฉันกลัว แต่ถ้านี่คือวิธีหาคลื่นที่สมบูรณ์แบบ ก็จัดไป
‎ฉันเห็นพวกมันแล้ว คลื่นที่สมบูรณ์แบบ
‎และเป็นครั้งแรก ‎มันรู้สึกใกล้แค่เอื้อมกว่าที่เคยเป็นมา
‎(ทะเลทรายชาร์กียา ‎โอมาน)
‎มีวิธีที่ง่ายกว่าที่จะเดินทาง ‎ไปชายฝั่งโอมานที่ทะเลอาหรับ
‎สนามบินหลายแห่งช่วยให้นักเดินทาง ‎ไม่ต้องทรมานเดินข้ามทะเลทรายชาร์กียา
‎แต่มันก็ทำให้พวกเขาพลาด ‎ประสบการณ์เดินเนินทรายที่สูงลดหลั่นกัน
‎ทะเลแห่งเนินทรายถูกแช่แข็งในกาลเวลา
‎ฉันคงมาไม่ถึงโอมานหากไม่ได้แวะทะเลทราย
‎ดีงามเหลือเชื่อ
‎ชารสชาติดี
‎แจ็กสันบอกฉันว่ามันคือคารักไช ‎ชาโปรดประจำถิ่น
‎ฉันเจอแจ็กสันในกลุ่มนักโต้คลื่นตัวจริง ‎ที่หาดแมนแฮตตัน
‎สมัยนั้นเขาคลั่งการโต้คลื่นกว่าฉันเสียอีก
‎โต้คลื่นยันเช้าเจ็ดวันต่อสัปดาห์ ‎ไม่ว่าฝนตกแดดออก
‎จากนั้นเขาก็ละทิ้งทุกอย่าง
‎พอฉันถามเขาว่าทำไม ‎เห็นได้ชัดว่าเขาไม่อยากพูดถึงมัน
‎ก็เข้าใจได้ดี
‎สำหรับบางคน ‎ความหมกมุ่นกลับกลายเป็นมากเกินไป
‎คุณปล่อยตัวปล่อยใจไปกับมันได้ ‎จนกระทั่งมันคือทุกอย่างที่คุณเหลืออยู่
‎ไม่ว่าเกิดอะไรขึ้นกับแจ็กสัน
‎ฉันคิดว่าเขาต้องเอาทะเลทรายวางไว้กลาง ‎ระหว่างตัวเขากับการโต้คลื่น
‎ฉันเดาว่าตอนนี้เขาสนแต่การทอผ้า
‎เวลาเขาถามว่าฉันเป็นยังไงบ้าง ‎ฉันเล่านิมิตของฉันให้เขาฟัง
‎สัตว์ประหลาด หมอก คลื่นที่สมบูรณ์แบบ
‎เขาแค่หัวเราะ
‎ฉันน่าจะรู้ดีถึงการพูดถึงคำสอนของพระเจ้า ‎กับคนที่ไม่เชื่อในพระเจ้า
‎หลังจากนั้น แจ็กสันก็ได้แต่เหม่อมอง
‎ใจลอย ครุ่นคิดอยู่กับ ‎เถ้าธุลีของอะไรสักอย่างในใจเขา
‎บาย แจ็กสัน
‎ขอบคุณสำหรับพรม
‎สองสามวันต่อมาช่างยากเย็น
‎ฉันสลัดภาพนิมิตของคลื่นที่สมบูรณ์แบบ ‎ออกจากหัวไม่ได้เลย
‎มันคืบคลานเข้ามาในตัวตนฉัน ‎และเริ่มส่งผลต่อการนอน
‎ฉันเลยออกเดินทางไปยังที่ที่หนึ่ง
‎ที่ที่ฉันรู้ว่าฉันทำให้สิ่งที่เห็นเป็นจริงได้
‎มันอยู่ในซัสเซ็กซ์ตะวันออก
‎เมืองชายทะเลแห่งนี้ไม่ได้เป็นที่รู้จัก ‎ในฐานะศูนย์กลางกิจกรรมโต้คลื่นขึ้นชื่อ
‎แต่เมื่อสายลมเริ่มพัดแรงและหมอกแผ่ปกคลุม ‎ทั้งหมดที่ว่าแปรเปลี่ยนไป
‎พลิกโฉมหน้าหมู่บ้านเล็กๆ ที่มีเสน่ห์แบบโบราณนี้
‎ให้กลายเป็นหนึ่งในสุดยอดสถานที่สำหรับโต้คลื่น
‎สุดน่าทึ่ง
‎ตอนฉันมาถึงที่นี่ มีคำแนะนำเรื่องหมอก
‎มีไอหมอกหนามากกว่าที่พวกเขามักอนุญาต
‎และจนท.ไลฟ์การ์ดจะเริ่มโบกมือ ‎เรียกทุกคนเข้าฝั่ง
‎เพอร์เฟกต์เลย มีคลื่นให้ฉันมากขึ้น
‎เหมือนนิมิตของฉันไม่มีผิด
‎ไม่มีท้องฟ้า ไม่มีมหาสมุทร
‎มีแค่ฉันกับม่านหมอก
‎ฉันรู้ว่าฉันเข้าใกล้แล้ว
‎แล้วฉันก็ได้ยินเสียงมัน
‎เสียงดังก้องของเกลียวคลื่นที่กำลังก่อตัว
‎นี่ใช่ไหม
‎นี่คือ…
‎ภาพเบลอไปหมด
‎เมื่อกี้ฉันยังนึกถึงนิมิตของฉันอยู่ รู้ตัวอีกที…
‎หลายวันต่อมา ฉันลำบากใจ ‎ที่ต้องยอมรับความล้มเหลวของตัวเอง
‎ในลอนดอน ฉันกับกระเป๋าเดินทางที่ถูกส่งไปผิด ‎ได้หวนกลับมาเจอกันอีก
‎แต่ตอนนี้ข้าวของข้างในกลับดูแปลกตา
‎ผลกระทบส่วนตัวของคนแปลกหน้า
‎นี่ดอกเบญมาศของใครกันนะ
‎คนแปลกหน้าที่เคยเชื่อในคลื่นที่สมบูรณ์แบบ
‎ฉันตระหนักว่าการโต้คลื่นไม่ตอบโจทย์ฉันอีกต่อไป ‎ตอนอยู่ที่ชายฝั่งเปรู
‎บางทีฉันน่าจะรู้จักทำงานอื่นเหมือนแจ็กสัน
‎บางทีฉันอาจทำแก้วเซรามิกก็ได้
‎ใครๆ ก็ชอบแก้ว
‎แก้ว ของขวัญที่เหมาะกับทุกโอกาส
‎ฉันแค่รู้ว่าถึงเวลาที่ต้องก้าวต่อไปแล้ว
‎ฉันกำลังจะกลับเข้าข้างใน และยุติทุกอย่างซะ ‎แต่เหมือนภาพลวงตา
‎ตอนที่มีใครคนหนึ่งปรากฏตัว
‎ฉันรู้จักเขาจากที่ไหนสักแห่ง
‎แต่ที่ไหนกันนะ ฉันรู้จักเขาจากที่ไหน
‎แล้วฉันก็นึกออก
‎ผู้ดูแลประภาคารของฉัน ใส่ชุดคลุมอะไรสักอย่าง
‎นั่นสร้อยข้อมือผู้ป่วยจิตเวชเหรอ
‎เขามองเห็นความสิ้นหวังในสายตาฉันทันที ‎และเขาถามว่าเป็นอะไร
‎ขณะที่เขามีสติสะลึมสะลือ
‎ฉันเล่าให้เขาฟังเรื่องการออกค้นหาของฉัน ‎และเล่าว่าฉันล้มเหลวอย่างน่าเศร้าใจแค่ไหน
‎เขาบอกว่าเขารู้ทาง
‎หรืออย่างน้อยมันก็ฟังดูเป็นแบบนั้น
‎"ผมจะพาคุณไปดูคลื่นที่สมบูรณ์แบบ"
‎"ขอบใจ" ฉันบอก ‎"แต่ฉันไม่เชื่อเรื่องคลื่นนั่นอีกแล้ว"
‎"เดินทางวันเดียวด้วยน้ำมันตะเกียง"
‎ทีแรกฉันก็ระวังตัว
‎เขาเมา และเสื้อคลุมโรงพยาบาล ‎ก็ยิ่งทำให้อุ่นใจน้อยลง
‎แต่มีบางอย่างในดวงตาของเขา ‎ที่ทำให้ฉันอยากเชื่อใจเขา
‎ฉันเลยตามเขาไปที่ใจกลางป่าเปรู
‎ไม่มีทางเดิน ไม่มีเครื่องหมาย ไม่มีลำดับขั้นตอน
‎เขาแค่เดินตามเข็มทิศในใจเขาเท่านั้น
‎ป่านี้อุดมสมบูรณ์อย่างไม่ปรานีใคร
‎มันร้อนชื้น เต็มไปด้วยยุงและพืชมีพิษ
‎ป่าไม่อยากให้เราไปที่นั่น ‎และมันกำลังสู้กับเราให้เราออกมา
‎ฉันทำอะไรลงไป นี่ฉันตามคนแปลกหน้า ‎มาทำลามกอนาจารร้ายแรงในป่าหรือยังไงนะ
‎นั่นรอยสักที่คอเหรอ
‎มันอยู่ตรงนั้นมาตลอดเหรอ
‎จังหวะหนึ่ง เขาหันมาและพูดว่า
‎"จิตวิญญาณของป่าอยู่กับเราแล้วตอนนี้"
‎ฉันหวังกับพระเจ้าว่าเขาพูดถูก
‎ตอนกลางคืน ‎เราผลัดกันเฝ้ายามระวังสิงโตภูเขา
‎เขาหลับก่อน และไม่ตื่นเลยจนกระทั่งเช้าอีกวัน
‎จนกระทั่งช่วงบ่าย เราก็ได้เห็นมัน
‎ในมหาสมุทรสีเขียวเปล่งประกายแสงวับวามสีฟ้า
‎เราตามแสงนั่นออกไปราวกับเป็นไฟนำทาง
‎และมันอยู่ตรงนั้น เหมือนที่เขาสัญญาไว้
‎คลื่นที่สมบูรณ์แบบ
‎มันงดงามจับตาจริงๆ
‎ความมหัศจรรย์ใจที่ได้เห็น
‎ฉันต้องเข้าไปในคลื่น ‎เพื่อดื่มด่ำประสบการณ์ให้เร็วเท่าที่จะทำได้
‎แต่เมื่อฉันเข้าใกล้มันมากขึ้น
‎ฉันก็สังเกตเห็นบางอย่างในทราย
‎นั่นกระดานโต้คลื่นของฉันเหรอ
‎แต่มันมาได้ยังไง
‎ฉันตระหนักว่าฉันกำลังยืนอยู่ ณ ที่ที่ฉันเริ่มต้น
‎แต่มันกลับอยู่ตรงนั้น ความสมบูรณ์แบบ
‎มันเป็นไปได้ยังไง อะไรเปลี่ยนไปงั้นเหรอ
‎สุดท้ายแล้ว สิ่งเดียวที่เปลี่ยนไปคือฉัน
‎การค้นหาของฉันทำให้ฉันตาบอด
‎ที่ผ่านมาฉันมัวแต่เฝ้าตามหาคลื่น ‎ที่ไม่จำเป็นต้องถูกค้นพบ
‎ชายผู้นี้มีเจตนาอะไรกันแน่นะ
‎ลากฉันเข้าป่าเพื่อค้นพบสิ่งใหม่ ‎และเปลี่ยนมุมมองฉันเหรอ
‎ทันใดนั้น การเดินทางทั้งหมดของฉัน ‎ก็พรั่งพรูกลับมา
‎ตลอดจนทุกเกลียวคลื่นที่ฉันเคยออกไปโต้
‎ในคาปาลี คาโบ มาเวอริคส์
‎มิชิแกน คิโลคิโล
‎และที่นี่ ที่ฟาลปาไรโซ
‎พวกมันล้วนสมบูรณ์แบบ
‎และจะสมบูรณ์แบบเสมอไป
‎ฉันกลับบ้านไปยังชายฝั่งคาปาลี ‎เต็มเปี่ยมด้วยพลังกับมุมมองใหม่ในชีวิต
‎แต่ฉันไม่ได้อยู่คนเดียว
‎หลังจากปล้ำกับจระเข้ในออสเตรเลียตะวันตก
‎และได้ปีนเขาเอลกาปิตัน
‎บาบาลูแอนน์ยิ่งกว่ามีความสุข ‎ที่ได้โต้คลื่นชิลๆ อย่างเบากายสบายใจ
‎ดอตตี้ก็กลับมาด้วย
‎และมากับเพื่อนใหม่ ‎โตชิโอะ มัตซึดะกับกระดานของเขา "วาคีน"
‎แล้วดูสิว่าใครแวะมาทักทาย
‎ซีพี
‎หลังจากนิยายเรื่องแรกของเธอ ‎ได้รับเลือกให้สร้างเป็นหนัง
‎ซีพีก็เริ่มเขียนนิยายเรื่องต่อไป
‎ในเล่มใหม่ พวกเราสี่สาวนักโต้คลื่นแทรกซึม ‎เข้าไปในแก๊งมอเตอร์ไซค์นักซิ่งสุดอันตราย
‎เพื่อล้างมลทินให้ตัวเอง และอาจคว้าชัยชนะ ‎ในการแข่งขันโต้คลื่นหาดเรดอนโด
‎ฟังดูน่าสนใจ
‎สำหรับฉัน การเดินทางของฉันจบลงตรงนี้
‎ลำแสงที่ไม่สิ้นสุด
‎เกลียวคลื่นที่ไม่สิ้นสุด
‎ตอนคุณอยู่บนกระดานโต้คลื่น คุณมีชีวิต
‎ปลอดภัยในความสงบงันของฤดูร้อน
‎ไม่มีสิ่งตอบแทนหรือรางวัล
‎ไม่มีอะไรให้ไล่ตามหรือค้นหา
‎คุณอยู่ที่นั่นแล้ว
‎ล่องแล่นไปบนท้องทะเล
‎ณ ตอนนั้น ความสมบูรณ์แบบเกิดขึ้น
‎ณ ตอนนั้น เวลาหยุดนิ่งและหัวใจคุณเปิดกว้าง
‎และมันอาจแค่เสี้ยววินาทีเดียว
‎แต่เมื่อคลื่นสลาย
‎ที่คุณต้องทำคือพาตัวเองพายออกไป ‎และโต้คลื่นลูกใหม่อีกครั้ง
‎และอีกครั้ง
‎คำบรรยายโดย พยุงศักดิ์ แก่นจันทร์